Imaginile zilei vin din plenul Parlamentului şi au fost oferite de Eugen Teodorovici. În momentul în care social-democraţii au aflat rezultatul votului la moțiunea de cenzură, Teodorovici a făcut un semn care arată că totul s-a terminat: Guvernul a fost demis şi pleacă acasă.

Ministrul de Finanţe a fost zâmbitor şi destul de relaxat, semn că a acceptat rapid înfrângerea.

Totul s-a întâmplat în momentul în care Teodorovici se afla în mijlocul colegilor, aproape de locul unde au fost instalate urnele cu bile şi unde toţi greii PSD, în frunte în Viorica Dăncilă, au supravegheat tot procesul de vot.

Parlamentul a adoptat joi moțiunea de cenzură cu 238 voturi „pentru” dintre cele 242 valabil exprimate (în total au fost 245 de voturi). Au fost și 4 voturi împotriva demiterii, în contextul în care parlamentarii PSD au fost în sală dar nu au votat.

Guvernul PSD este demis, dar rămâne deocamdată pe funcție ca interimar, până când președintele Klaus Iohannis va convoca consultări cu partidele parlamentare și va desemna un alt premier care să formeze un nou Cabinet.

Editor web: Monica Bonea